Translate the text from Welsh to English.



 
Rwy’n falch i hysbysu Aelodau fy mod wedi cyhoeddi Adroddiad Cynnydd 2020 ar Gynllun Gweithredu Technoleg Cymraeg Llywodraeth Cymru.


Wrth i mi gyhoeddi ein Cynllun Gweithredu Technoleg Cymraeg ym mis Hydref 2018, fe ddwedais i fod angen bachu ar gyfleoedd a thaclo heriau technolegol, a hynny drwy geisio rhagweld datblygiadau technolegol ehangach a gosod cyfeiriad ar gyfer gwaith ym maes technoleg a'r Gymraeg.


Fe gyhoeddais i 27 pecyn gwaith, gyda'r pwyslais ar leferydd, cyfieithu a deallusrwydd artiffisial. Am fod y gwaith yn cael ei ariannu gydag arian cyhoeddus, roeddwn i'n benderfynol y byddai'r cynnyrch a grëwyd ym mhob pecyn ar gael yn rhad ac am ddim i bawb allu ei ddefnyddio a'i haddasu. A dyna pam mae cynifer ohonynt ar gael i’w lawrlwytho dan drwydded agored heddiw.


Bu 2020 yn flwyddyn anodd. Yn ystod argyfyngau fel COVID\-19, gall technoleg ein helpu ni i anfon negeseuon pwysig yn gyflym. Dyma pam yr ydw i wedi bod yn hyblyg wrth ail\-flaenoriaethu agweddau ar y Cynllun Gweithredu, er mwyn ymateb i'r angen yn ystod y pandemig. 


Rydw i hefyd wedi sicrhau bod ambell beth yn cael ei ryddhau'n gynnar. Er enghraifft, Cysgliad, yr adnodd Cymraeg sy'n gwirio sillafu a gramadeg. Mae hwn bellach ar gael gan Brifysgol Bangor yn rhad ac am ddim i unigolion, holl ysgolion a busnesau bychain ei ddefnyddio. Roeddwn i'n teimlo fod hyn yn bwysig yn ystod y cyfnod cloi cyntaf i ddisgyblion ysgol a'u rhieni, gyda chynifer o blant a oedd yn dysgu'n annibynnol gartref tra bo'r ysgolion ar gau. Weithiau, doedd dim oedolyn yn y tŷ a oedd yn siarad Cymraeg i'w helpu i ysgrifennu yn Gymraeg. Gall Cysgliad wneud gwahaniaeth gwirioneddol iddyn nhw a llawer o bobl eraill.


Rydw i hefyd newydd ofyn i Brifysgol Bangor flaenoriaethu isdeitlo fideos Cymraeg yn awtomatig. Mae ceisiadau gan brifysgolion sydd am isdeitlo darlithoedd Cymraeg ar fideo ar gynnydd. Roedd y gwaith yma eisoes ar y gweill, ond gyda chymaint o ddysgu bellach ar\-lein, rydw i wedi gofyn i'w flaenoriaethu.


Mae technoleg wedi caniatáu i ddigwyddiadau a fyddai wedi gallu cael eu canslo yn 2020 i gael eu cynnal yn rhithiol. Symudodd agweddau ar Eisteddfod yr Urdd a'r Eisteddfod Genedlaethol ar\-lein, ac mae cyfarfodydd fideo ar\-lein wedi dod yn beth cyffredin yn ystod y pandemig. Mae hyn wedi cyflwyno nifer o heriau ar gyfer y Gymraeg, gan nad yw cyfieithu ar y pryd ar gael mewn pob pecyn. Pe bai ar gael, bydden ni'n gallu defnyddio mwy o Gymraeg. Mae mwy am yr hyn yr ydym ni'n ei wneud i fynd i'r afael â hyn i'w weld yn yr adroddiad.


Mae Ysgol Cyfrifiadureg a Gwybodeg Prifysgol Caerdydd wrthi'n datblygu gwaith ar fewnosodiadau geiriau (*word embeddings*). Bydd hyn yn gwella'r ffordd mae cyfrifiaduron yn gallu deall ystyr testun Cymraeg a deall bwriad defnyddwyr. Mae hyn wedi arwain at y posibilrwydd o greu gemau newydd i helpu'r rhai sy'n dysgu Cymraeg. 


Dim ond drwy gydweithio, yr ydyn ni wedi gallu dechrau gwireddu amcanion y Cynllun, a chyfrannu at ddyblu'r defnydd dyddiol o'r Gymraeg erbyn 2050\. Rwy'n gwybod bod technoleg yn datblygu'n gyflym. Rwy’n awyddus i'r Gymraeg symud gyda'r datblygiadau hynny. Dyna fydd yr achos wrth i weddill y Cynllun hwn cael ei weithredu, wrth i ni symud nesaf at ddatblygiadau cyffrous ym maes cyfieithu â chymorth cyfrifiaduron.


Mae’r datganiad hwn yn cael ei gyhoeddi yn ystod y toriad er mwyn rhoi’r wybodaeth ddiweddaraf i’r Aelodau. Os bydd yr Aelodau am imi wneud datganiad pellach neu ateb cwestiynau ar ôl i’r Senedd ailymgynnull, byddwn yn hapus i wneud hynny.







Translation:


 
I am pleased to inform Members that I have published the 2020 Progress Report for the Welsh Government’s Welsh Language Technology Action Plan.


When I published our Welsh Language Technology Action Plan in October 2018, I said we need to grasp opportunities and tackle technological challenges by trying to anticipate wider technological developments and set a direction for technology and work in the Welsh language.


I set out 27 work packages, with the emphasis on speech, translation and artificial intelligence. As this work is publicly funded, I was determined that the products created under each work package would be available free of charge, for everyone to use and adapt. That is why there are so many of them available to download today under an open license.


2020 was a difficult year. During emergencies like COVID\-19, technology can help us to deliver important messages quickly. This is why I have been flexible in reprioritising aspects of the Action Plan, to respond to fast\-changing needs during the pandemic.


I brought forward some release dates, one of which is Cysgliad, the Welsh spelling and grammar checker. This is now available from Bangor University free of charge for individuals, all schools and small businesses to use. I felt this was important for school learners and their parents during the first lockdown, with so many children learning independently at home while schools were closed. Sometimes, there would be no adult in the house who spoke Welsh to help them with their Welsh writing. Cysgliad can make a real difference to them and to many others.


I have also asked Bangor University to prioritise automatic subtitling of Welsh videos. The requests from universities to caption Welsh lectures on video are increasing. This work was timetabled for later, but as so much teaching is now online, I have asked for this work to be brought forward.


Technology has allowed events that would have been cancelled in 2020 to be held virtually. Elements of the Urdd and National Eisteddfodau moved online, and online video meetings have become commonplace during the pandemic. This has presented a number of challenges for the Welsh language, as simultaneous translation is still not available in all packages. If it were, we could use more Welsh. Further information about what we have done to tackle this is available in the report.


Cardiff University's School of Computer Science and Informatics is currently developing work on word embeddings. This will improve the way computers can understand the meaning of Welsh text and the intent of the users. This has led to the possibility of creating new games to help those learning Welsh.


It is only by working together that we have able to begin to realise the Plan's objectives and contribute to doubling the daily use of Welsh by 2050\. I know that technology develops rapidly. I am keen for the Welsh language to move with those developments. That will be the case as we implement the rest of this Plan, moving next to exciting developments in computer\-assisted translation.


This statement is being issued during recess in order to keep Members informed. Should Members wish me to make a further statement or to answer questions on this when the Senedd returns, I would be happy to do so.